ગ્રામજનો દ્વારા માર્ગ અને મકાન વિભાગમાં ભારે આંદોલન કરી આ પુલ મંજુર કરાવ્યો હતો. આ પુલ પરથી બંને બાજુના ૨૦થી વધુ ગામના લોકોનો સંપર્ક કપાયો છે. દરરોજના ૧૦૦થી વધુ વિદ્યાર્થીઓ અભ્યાસ અર્થે આજ પુલ પરથી જતા હોય છે ત્યારે વિદ્યાર્થીઓ પણ અભ્યાસથી વંચિત રહ્યા છે. માત્ર ૧ વર્ષમાં કરોડોના ખર્ચે બનાવેલ પુલ ધરાશયી થતા ભ્રષ્ટ તંત્ર સામે અનેક સવાલો પેદા થાય છે એમ ગામના પ્રભુદાસભાઈ પટેલ, અરજનસિંહ સહિતે જણાવ્યું હતું. પાણીના વધતા જતા પ્રવાહને કારણે બુઢેલી નદીના કિનારાના ખેતરોની પાળો પણ ધોવાઈ જવા પામી છે.